Prof. MUDr. **Rajko Doleček**, DrSc. (\* 1. jún 1925, Praha – † 20. december 2017, Ostrava) bol lekár česko-srbského pôvodu, profesor vo Fakultnej nemocnici Ostrava. Je autorom viac ako 200 odborných publikácií, popularizoval endokrinológiu, diabetológiu, zdravú výživu a dietológiu, najmä v televízii a v populárno náučných knižných publikáciách. Politicky a spoločensky aktívne obhajoval pozície srbského národa, čo ocenil aj bývalý český prezident Václav Klaus.

Životopis
---------

Matka bola bosnianska Srbka a otec Čech. Rajko Doleček študoval dva semestre medicínu v Belehrade, lekárska štúdia ukončil na Karlovej univerzite v Prahe. Od začiatku svojej medicínskej kariéry pracoval v Ostrave, sprvu na internom oddelení tamojšej nemocnice, neskôr na internej klinike Fakultnej nemocnice Ostrava. Docentom bol od roku 1965, doktorom vied od roku 1970, profesorom od 1993.

Od 70. rokov 20. storočia prezentoval v Československej televízii vzdelávacie cykly zamerané na problematiku nadváhy, cukrovky, hormonálnych porúch a starnutia. Najznámejší bol *Nebezpečný svět kalorií*, ktorý sa zameral na nadváhu a zdravú životosprávu. Na rovnaké témy vydal niekoľko populárno náučných kníh. V osvetovej činnosti pokračoval aj po revolúcii. Spolu s Doc. MUDr. Leošom Středom sa podieľal na programe Československej, neskôr Slovenskej televízie *Tak už dosť!*, zameranom aj na nadváhu, diéty a zdravú životosprávu. Vydal ďalšie diétne príručky a venoval sa diétnemu poradenstvu na internete.

Kvôli zmiznutie časti svojej srbskej rodiny v vyhladzovacom tábore Jasenovac počas druhej svetovej vojny Ustašovci, po rozbití Juhoslávie (1991) a počas občiansko-etnicko-náboženskej vojny v bývalých krajinách Juhoslávie sa angažoval za srbský národ, a to najmä vo svojich knihách a novinových článkoch.

Zomrel 20. decembra 2017 po krátkej vážnej chorobe vo Fakultnej nemocnici v Ostrave-Porube. Posmrtne mu bol prezidentom republiky 28. októbra 2018 prepožičaný Rád Tomáš Garrigue Masaryka I. triedy za zásluhy o rozvoj demokracie, humanity a ľudské práva.

Dielo
-----

### Knihy

Krst inovovaného *Nebezpečného sveta kalórií*. Knihu napísali v roku 2013 Rajko Doleček, Leoš Středa a Kateřina Cajthamlová, pokrstil Petr Havlíček.
* *Nebezpečný svět kalorií*, 1977 a 1979
* *Nebezpečný svět kalorií-joulů*, 1984
* *Tajemný svět hormonů*, 1987
* *Pokyny při dodržování redukční diety*, 1988
* *Na cestách*, 1989
* *Jihoslovanští bratří Srbové, Chorvati a Muslimové*, 1992
* *Být štíhlým po česku – průvodce džunglí diet*, 1994
* *Žaluji*, 1998, 1999, 2000
* *Necenzurované obrazy z dějin jihoslovanských bratrů*, 2007
* *Necenzurované obrazy z dějin Kosova a Metohije*, 2009
* *Hovory s generálem Mladićem*, 2010
* *Nebezpečný svět kalorií* (spolu s Kateřinou Cajthamlovou a Leošom Středom) 2013

### Televízne programy

* *Nebezpečný svět kalorií* a *Nebezpečný svět kalorií po jednom roce* seriály o nadváhe a chudnutí v Československej televízii
* *Tajemný svět hormonů*, seriál o endokrinológii v Československej televízii
* *Nemoc půl miliónu*, seriál o cukrovke v Československej televízii
* *Dejte léta životu*, seriál pre seniorov v Československej televízii
* *Tak už dosť!*, seriál o chudnutí v Československej televízii, neskôr vo Slovenskej televízii

Referencie
----------

1. ↑   *Zemřel Rajko Doleček, propagátor zdravé výživy* [online]. Novinky.cz, 2017-12-20, [cit. 2017-12-20]. Dostupné online.
2. ↑  Blahoželanie českého prezidenta
3. ↑  Youtube.com
4. ↑  Nadvaha.cz
5. ↑  Nebezpečný svět Rajka Dolečka, 2015, 72 min (The Dangerous World of Doctor Doleček) Film by Kristýna Bartošová
6. ↑  Knihovnička.net
7. ↑  Slobodné noviny 3.2.2011
8. ↑  Novinky.cz
9. ↑  Prepožičanie Rádu TGM 28. októbra 2018

Iné projekty
------------

Commons
* Spolupracuj na Commons Commons ponúka multimediálne súbory na tému **Rajko Doleček**

Zdroj
-----

*Tento článok je čiastočný alebo úplný preklad článku Rajko Doleček na českej Wikipédii.*


|  |  |
| --- | --- |
| Portal | Medicínsky portálČeský portálBiografický portál |

Autoritné údaje: * GND: 139617981
* ISNI: 0000 0000 7331 5477
* LCCN: n88185222
* NK ČR: jk01022565
* VIAF: 101338711
* WorldCat: lccn-n88185222